ДО

ОБЩИНСКИ СЪВЕТ-

ЕЛХОВО

Д О К Л А Д Н А З А П И С К А

От Петър Андреев Киров – кмет на община Елхово

ОТНОСНО: Вземане на **решение за прекратяване на Договор за концесия №К-6 от 12.04.2018г. с концесионер „ЕКО-БУЛ -ТУР“ ЕООД за експлоатацията на обект Водоем, имот с идентификатор 27382.14.15 по кадастралната карта на гр. Елхово**

УВАЖАЕМИ ОБЩИНСКИ СЪВЕТНИЦИ,

 Съгласно чл.17, ал.1 от Закона за концесиите ( ЗК ) публичният орган, който е страна по концесионния договор, е възлагащ орган, наричан "концедент", а съгласно чл.17, ал.3 от същият закон правомощията на концедент за общинските концесии се изпълняват от кмета на общината.

 Съгласно чл.146, ал.2 от ЗК концесионният договор може да бъде прекратен едностранно или по взаимно съгласие при условия, предвидени с концесионния договор.

 Съгласно чл.148, ал.1 от ЗК едностранното прекратяване на концесионния договор, отправянето на предложение или приемането на предложение за прекратяване на договора по взаимно съгласие се извършва с решение на концедента след одобрение от общинския съвет.

 С Решение 331/28/7 от 22.02.2018г. на Общински съвет – Елхово за определяне на концесионер, между община Елхово, в качеството на концедент и **„ЕКО-БУЛ -ТУР“ ЕООД**, ЕИК128604349 със седалище и адрес на управление гр.Елхово, ул.“Св.св.Кирил и Методий“ №12, представлявано и управлявано от Живко Иванов Вълчанов, в качеството на концесионер, на 12.04.2018г. е сключен договор за предоставяне на концесия върху обект: Водоем, представляващ имот с идентификатор 27382.14.15 по кадастралната карта на гр. Елхово, находящ се в местността „Горно Кюше“ в землището на гр. Елхово, актуван с Акт за публична общинска собственост №107/13.07.1998год.

Правата и задълженията на концесионера са разписани в раздел V от договора.

В изпълнение на разпоредбата на чл.131, ал.1 от Закона за концесиите със Заповед №РД-4 от 02.01.2019г., на Кмета на Община Елхово е назначена комисия за контрол по изпълнение на концесионния договор.

 На 27.09.2019г. по повод молба-уведомление с вх.№94-П-188 от 04.09.2019г. до Кмета на община Елхово от Концесионера - ЕКО-БУЛ -ТУР“ ЕООД, комисията посети обекта на концесията - Водоем, представляващ имот с идентификатор 27382.14.15 по кадастралната карта на гр. Елхово (стар №004015), находящ се в местността „Горно Кюше“ .

 Проверката се извърши в присъствието на инж.Вълчо Ат.Саракостов – хидроспециалист и оператор на язовирна стена.

 За констатациите на комисията относно актуалното състояние на водоема се състави протокол от 27.09.2019г.

 На 11.11.2019г. инж.Вълчо Саракостов в качеството на оператор на язовирна стена предостави експертно становище, със следното заключение: ***„За този водоем е налице площна филтрация през дъното на водоема…. Изход от положението е да се пуска водно количество от основния изпускател на яз.“Кирилово“ срещу заплащане към „Напоителни системи“-Ямбол.“***

 Всички тези условия при ползването на обекта засягат трети лица и имоти, което противоречи на договорните отношения.

 Предвид всички обстоятелства с доклад от 12.11.2019г., комисията за контрол излезе с предложение Договор **№К-6 от 12.04.2018г. с концесионер „ЕКО-БУЛ -ТУР“ ЕООД** да бъде прекратен поради невъзможност от изпълнение на дейностите – рибовъдство, напояване, спортен риболов, туристическа и други развлекателни дейности, предмет на договора.

 Последиците от прекратяването на концесионния договор са:

 1.Съгласно чл.21 от договора при прекратяване на концесионния договор без вина на концесионера, гаранцията за изпълнението му се възстановява на концесионера.

 2.В съответствие с чл.153, ал.1 и ал.2 от ЗК след прекратяване на концесионния договор концесионерът е длъжен да предаде на концедента обекта на концесия, който е общинска собственост, а за предаването и приемането на обекта на концесията концедентът назначава комисия, след което се съставя протокол, който се подписва от членовете на комисията и от упълномощен представител на концесионера.

 3.Срокът за предаване - приемане на обекта на концесията е 30 дни от датата на прекратяване на концесионния договор.

 4.Съгласно чл. 154, ал.1 от ЗК за неуредените въпроси по прекратяването на концесионния договор се прилагат съответно разпоредбите на Търговския закон и на Закона за задълженията и договорите.

 Във връзка с гореизложеното предлагам Общински съвет-гр.Елхово да вземе следното

РЕШЕНИЕ:

 На основание чл.21, ал.1, т.8 и чл.21, ал.2 от Закон за местното самоуправление и местната администрация /ЗМСМА/, във връзка с чл.17, ал.3, чл.145, ал.2, т.5 и чл.146, ал.2 от Закона за концесии и чл.32.6 от Договор №К-6 от 12.04.2018г., Общински съвет – Елхово:

 1.**Одобрява** предложението на Кмета на община Елхово за **прекратяване** на Договор за концесия **№К-6 от 12.04.2018г.** с концесионер **„ЕКО-БУЛ -ТУР“ ЕООД**, поради невъзможност от изпълнение на дейностите – рибовъдство, напояване, спортен риболов, туристическа и други развлекателни дейности, предмет на договора.

 2. Възлага на Кмета на община Елхово, последващите съгласно закона и в съответствие с предвидените в договора действия по изпълнението на решението.

 **Приложение:**Доклад на комисия назначена със заповед №РД-4 от 12.11.2019г.

**ПЕТЪР КИРОВ**

 ***Кмет на Община Елхово***